OpenLLM-France/wikimedia huggingface dataset:
# Josep Maria Triginer i Fernández

Josep Maria Triginer Fernández (Agramunt, Urgell, 1943) és un polític català.

## Inicis

Nascut a Agramunt, Urgell el 1943. Estudià peritatge industrial a Terrassa (1961-1966), i s'especialitzà en mecànica.

## Trajectòria durant el franquisme

El 1962 ingressà a les Joventuts Socialistes de Catalunya (F. Catalana del PSOE) de les quals arribà a ser membre de la Comissió Socialista Federal, destacà en la reconstrucció del PSOE i la UGT a Catalunya durant la clandestinitat.
Va treballar a les empreses Bernaldo Blanch, E. A., de Badalona (1967-1973); Innocenti Blanch, S.A., de Barcelona (1973-1975) i Expansión comercial Industrial, S.A, de Barcelona (1975-1977).
El 1977 fou elegit diputat per la Coalició Socialistes de Catalunya a les eleccions generals espanyoles de 1977, en qualitat de primer secretari de la Federació Catalana del PSOE. Fou membre de la Comissió de Parlamentaris que negocià amb el President Tarradellas el restabliment de la Generalitat Provisional.

## L'etapa democràtica

El 1978 com a primer secretari de la Federació Catalana del PSOE participà i tingué un paper clau en el procés i el congrés que constituí el Partit dels Socialistes de Catalunya (PSC-PSOE), en el que serà membre de la direcció. També en el 1978 com parlamentari fou membre de la Comissió dels Vint que redactà al parador de Sau, les Masies de Roda l'avantprojecte d'Estatut d'Autonomia de Catalunya.
Juntament amb Joan Reventós seran els representants del PSC en la signatura dels Pactes de la Moncloa. Fou conseller sense cartera de la Generalitat Provisional del 1977-1980.
Reelegit diputat a les 1979, 1982, formà part de la Comissió Constitucional del Congrés dels Diputats que el 13 d'agost de 1979 aprovà el text de l'Estatut d'Autonomia de Catalunya. També ostentà la presidència de la Comissió d'Indústria i Obres Públiques (1982-1986).
Serà elegit senador per la província de Barcelona a les eleccions generals espanyoles de 1989. Deixà el càrrec el 1993.
Va ser conseller de la Corporació Catalana de Ràdio i Televisió.
Va deixar constància de les seves experiències polítiques al llibre "La continuidad del cambio".

## Referències

* ↑ Article de Andreu Mayayo "Els parlamentaris (i la parlamentària de la "Comissió dels vint" al monogràfic "Vint anys de l'Estatut d'Autonomia de Catalunya. Balanç i perspectives". Revista "Idees" 1999
* ↑ Andreu Mayayo 1999 pàgina 53
* ↑ Diario del congreso de los diputados Comisión de Industria y Obras Publicas marzo 1986
# Filipino Premier League

La Filipino Premier League fou la màxima competició de futbol a les Filipines l'any 2008, regulada per la Philippine Football Federation (PFF).

## Història

Fou anunciada el 2 d'agost de 2008 i començà el 21 de setembre de 2008. No fou completament professional.
Inicialment es suposava que s'havien de disputar tres lligues regionals, a Luzon, Visayas, i Mindanao, seguit d'un campionat nacional disputat el 2009, però els campionats de Visayas i Mindanao no s'arribaren a celebrar.
Fou substituïda la temporada següent per la United Football League.

## Clubs

* Arirang F.C.
* Ateneo F.C.
* Diliman F.C.
* Giligan's F.C.
* Mendiola United F.C.
* Pasargad F.C.
* Philippine Army F.C.
* Union F.C.

## Historial

Font:
* 2008: Philippine Army

## Filipino Premier League 2008
### Fase de grups

Entre el 21 de setembre de 2008 i el 14 de desembre de 2008.
| Equip | PJ | G | E | P | GF | GC | DF | Pts |
| Giligan's | 6 | 4 | 2 | 0 | 19 | 10 | +9 | 14 |
| Philippine Army | 6 | 4 | 2 | 0 | 14 | 6 | +8 | 14 |
| Mendiola United | 5 | 3 | 1 | 1 | 29 | 7 | +22 | 10 |
| Pasargad | 6 | 3 | 0 | 3 | 13 | 9 | +4 | 9 |
| Ateneo | 7 | 3 | 0 | 4 | 12 | 16 | −4 | 9 |
| Arirang | 5 | 2 | 0 | 3 | 10 | 21 | −11 | 6 |
| Diliman | 6 | 1 | 0 | 5 | 4 | 19 | −15 | 3 |
| Union | 5 | 0 | 1 | 4 | 5 | 18 | −13 | 1 |

### Ronda final
#### Semifinals

| Philippine Army | 3–1 (pr.) | Pasargad |
| Gener 52' Bretana 114' Margarse 118' | Report | Leyble 49' |
| Mendiola United | 1–2 (pr.) | Giligan's |
| Orcullo 14' | Report | Palmes 57' Tonog 69' |

#### Tercer lloc

| Mendiola United | 0–2 | Pasargad |
| | Report | |

#### Final

| Philippine Army | 2–0 | Giligan's |
| Becite 30' Romano 76' | Report | |

## Referències

* ↑ ; Roxas, Dean; Lim, Angelica «A league of our own». The Guidon, 06-12-2011 [Consulta: 10 novembre 2016]. «In the past, leagues such as the Philippine Football Federation Open Championship, the Filipino Premier League and La Liga have attempted to reach professional status.»
* 1 2 ; Stokkermans, Karel«Filipino Premier League 2008/09». Rec.Sport.Soccer Statistics Foundation, 05-02-2015. [Consulta: 10 novembre 2016].
* ↑ «Philippines - List of Champions». rsssf.com. [Consulta: 16 desembre 2017].

## Vegeu també

* Lliga filipina de futbol
# Tarsouat

Tarsouat (en àrab تارسوات, Tārswāt; en amazic ⵜⴰⵔⵙⵡⴰⵜ) és una comuna rural de la província de Tiznit, a la regió de Souss-Massa, al Marroc. Segons el cens de 2014 tenia una població total de 2.375 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Serra Picarda

La Serra Picarda és una serra situada al municipi de la Granja d'Escarp a la comarca del Segrià, amb una elevació màxima de 346,7 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Berryville (Arkansas)

Berryville és una població dels Estats Units a l'estat d'Arkansas. Segons el cens del 2000 tenia 4.433 habitants.

## Demografia

Segons el cens del 2000, Berryville tenia 4.433 habitants, 1.710 habitatges, i 1.113 famílies. La densitat de població era de 386,4 habitants/km².
Dels 1.710 habitatges en un 32,5% hi vivien nens de menys de 18 anys, en un 49,4% hi vivien parelles casades, en un 11,5% dones solteres, i en un 34,9% no eren unitats familiars. En el 30,3% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,14.
Per edats la població es repartia de la següent manera: un 25,9% tenia menys de 18 anys, un 10,1% entre 18 i 24, un 27,3% entre 25 i 44, un 19,1% de 45 a 60 i un 17,7% 65 anys o més.
L'edat mediana era de 35 anys. Per cada 100 dones de 18 o més anys hi havia 89,9 homes.
La renda mediana per habitatge era de 26.408 $ i la renda mediana per família de 32.468 $. Els homes tenien una renda mediana de 20.430 $ mentre que les dones 17.722 $. La renda per capita de la població era de 13.873 $. Entorn del 15,8% de les famílies i el 21,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Berryville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Berryville». American Fact Finder. Oficina del Cens dels Estats Units, 12-01-2010.
# Berryita

La berryita és un mineral de la classe dels sulfurs. Rep el seu nom en honor del mineralogista canadenc Leonard Gascoigne Berry (1914-1982) que va ser l'editor fundador de la revista científica Canadian Mineralogist i el primer en investigar aquest mineral l'any 1939.

## Característiques

La berryita és una sulfosal de fórmula química Cu₃Ag₂Pb₃Bi₇S$_{16}$. Cristal·litza en el sistema monoclínic. La seva duresa a l'escala de Mohs és 3,5.
Segons la classificació de Nickel-Strunz, la berryita pertany a «02.H - Sulfosals de l'arquetip SnS, amb Cu, Ag, Fe, Sn i Pb» juntament amb els següents minerals: aikinita, friedrichita, gladita, hammarita, jaskolskiïta, krupkaïta, lindströmita, meneghinita, pekoïta, emilita, salzburgita, paarita, eclarita, giessenita, izoklakeïta, kobellita, tintinaïta, benavidesita, jamesonita, buckhornita, nagyagita, watkinsonita, museumita i litochlebita.

## Formació i jaciments

La berryita apareix en filons de quars amb altres sulfurs i sulfosals i en criolites riques en siderita. Ha estat trobada a Alemanya, Argentina, Bolívia, Bulgària, el Canadà, Eslovàquia, els Estats Units, França, Groenlàndia, l'Iran, Noruega, Polònia, Portugal, el Regne Unit, Romania, Rússia, Suècia, el Tajikistan, l'Uzbekistan i la Xina.
Sol trobar-se associada amb altres minerals com: emplecita, aikinita, cuprobismutita, cupropavonita, galena calcopirita, esfalerita, quars, cosalita, ourayita, matildita, benjaminita i barita.

## Descobriment

Berry va estudiar material trobat a les mines Nordmark (Värmland, Suècia) sense arribar a identificar-lo com una nova espècie. Aquesta identificació va ser publicada per primera vegada l'any 1966 per E. W. Nuffield i D. C. Harris i va ser feta a partir d'uns cristalls prismàtics minúsculs obtinguts per Nuffield d'unes cavitats presents en bismutita trobada a la mina Missouri (Comtat de Park, Colorado). Nuffield i Harris varen adonar-se que el patró de difracció de raigs X que van obtenir era idèntic al que havia obtingut Berry. Per tant, ambdós indrets són considerats localitats tipus de la berriyita.

## Referències

* 1 2 3 4 «Berryite» (en anglès). Mindat. [Consulta: 7 novembre 2015].
* 1 2 «Berryite» (en anglès). Handbook of Mineralogy. Arxivat de l'original el 4 de març 2016. [Consulta: 16 febrer 2017].
* ↑ Nuffield, E.W.; Harris, D.C. «Studies of mineral sulpho-salts-[Part] 20, Berryite, a new species». Canadian Mineralogist, 8, 1966, pàg. 407 [Consulta: 16 febrer 2017].
# Berrysburg

Berrysburg és una població dels Estats Units a l'estat de Pennsilvània. Segons el cens del 2000 tenia 354 habitants.

## Demografia

Segons el cens del 2000, Berrysburg tenia 354 habitants, 144 habitatges, i 102 famílies. La densitat de població era de 201 habitants per quilòmetre quadrat.
Dels 144 habitatges en un 27,8% hi vivien nens de menys de 18 anys, en un 61,8% hi vivien parelles casades, en un 7,6% dones solteres, i en un 28,5% no eren unitats familiars. En el 22,2% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,83.
Per edats la població es repartia de la següent manera: un 19,5% tenia menys de 18 anys, un 5,6% entre 18 i 24, un 30,8% entre 25 i 44, un 25,1% de 45 a 60 i un 18,9% 65 anys o més.
L'edat mediana era de 41 anys. Per cada 100 dones de 18 o més anys hi havia 95,2 homes.
La renda mediana per habitatge era de 33.281 $ i la renda mediana per família de 42.250 $. Els homes tenien una renda mediana de 29.911 $ mentre que les dones 25.000 $. La renda per capita de la població era de 17.269 $. Entorn del 5,1% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Berrysburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Berrysburg». American Fact Finder. Oficina del Cens dels Estats Units, 12-01-2010.
# Bemidji

Bemidji és una població dels Estats Units a l'estat de Minnesota. Segons el cens del 2007 tenia 13.419 habitants.

## Demografia

Segons el cens del 2000, Bemidji tenia 11.917 habitants, 4.669 habitatges, i 2.427 famílies. La densitat de població era de 390,6 habitants per km².
Dels 4.669 habitatges en un 25,9% hi vivien nens de menys de 18 anys, en un 34% hi vivien parelles casades, en un 14,7% dones solteres, i en un 48% no eren unitats familiars. En el 35,9% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,87.
Per edats la població es repartia de la següent manera: un 21,2% tenia menys de 18 anys, un 24,9% entre 18 i 24, un 23% entre 25 i 44, un 15,4% de 45 a 60 i un 15,6% 65 anys o més.
L'edat mediana era de 28 anys. Per cada 100 dones de 18 o més anys hi havia 83 homes.
La renda mediana per habitatge era de 28.072 $ i la renda mediana per família de 37.250 $. Els homes tenien una renda mediana de 28.312 $ mentre que les dones 20.694 $. La renda per capita de la població era de 15.264 $. Entorn del 13,2% de les famílies i el 19,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bemidji». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Bemidji». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Bay City (Texas)

Bay City és una població dels Estats Units a l'estat de Texas. Segons el cens del 2000 tenia 18.667 habitants.

## Demografia

Segons el cens del 2000, Bay City tenia 18.667 habitants, 6.912 habitatges, i 4.769 famílies. La densitat de població era de 847,9 habitants/km².
Dels 6.912 habitatges en un 37,9% hi vivien nens de menys de 18 anys, en un 48% hi vivien parelles casades, en un 16,1% dones solteres, i en un 31% no eren unitats familiars. En el 27,1% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,25.
Per edats la població es repartia de la següent manera: un 30,9% tenia menys de 18 anys, un 9,8% entre 18 i 24, un 28,2% entre 25 i 44, un 20% de 45 a 60 i un 11,1% 65 anys o més.
L'edat mediana era de 32 anys. Per cada 100 dones de 18 o més anys hi havia 91,1 homes.
La renda mediana per habitatge era de 30.446 $ i la renda mediana per família de 39.281 $. Els homes tenien una renda mediana de 38.202 $ mentre que les dones 23.058 $. La renda per capita de la població era de 15.284 $. Aproximadament el 18,3% de les famílies i el 21,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bay City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Bay City». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Biblioteca Nacional de la República Txeca

La Biblioteca Nacional de la República Txeca o simplement Biblioteca Tècnica Nacional (en txec: Národní Technická Knihovna) es troba a Praga a la República Txeca i també alberga la Biblioteca Municipal. L'antiga seu de la Biblioteca Tècnica Nacional Tècnica va ser el Clementinum, de la qual tots els llibres i materials van ser traslladats a la nova biblioteca.
El nou edifici va ser dissenyat pels arquitectes Roman Brychta, Halíř Adán, Hofmeister Ondřej i Petr Lešek de Projektil Architekt després de guanyar el primer premi en un concurs d'arquitectura celebrat l'any 2000. El 2002 va patir danys per les inundacions. La construcció va començar el 2006 i es va acabar el gener de 2009. La biblioteca va obrir les portes al públic el 9 de setembre 2009. Guanyà el Premi de la UNESCO/Jikji Memòria del Món el 2015.

## Referències

* ↑ Královcová, Anna «La Biblioteca Nacional recuerda grandes inundaciones del año 2002». Radio Praha, 26-07-2012 [Consulta: 19 agost 2015].
* ↑ «National Tecnical Library in Prague / Projektil Architekti» (en anglès). archdaily.com. [Consulta: 13 setembre 2014].
* ↑ «La Biblioteca Nacional de la República Checa gana el Premio de la UNESCO/Jikji Memoria del Mundo en su primera edición». Organización de las Naciones Unidas para la Educación, la Ciencia y la Cultura, 01-08-2015.
# Bernat Vidal Garcias

Bernat Vidal Garcias (Llucmajor, Mallorca, 1939 - Madrid, 1981), fou un militar mallorquí fundador de la Unió Militar Democràtica.
Bernat Vidal estudià la carrera militar a les acadèmies militars de Saragossa i de Burgos. El 1959 fou destinat al Sàhara Occidental, on hi romangué fins al 1962. El 1974 fundà, juntament amb altres militars, la Unió Militar Democràtica (UMD). Per culpa de les seves idees polítiques democràtiques i antifranquistes fou empresonat i traslladat al Sàhara Occidental, on col·laborà amb el poble saharià durant l'etapa final de descolonització que culminà el 1975. El 1977 assolí el grau de comandant.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 18. Palma: Promomallorca, p. 130. ISBN 84-8661702-2.
# Bjorn Kvarme

Bjørn Tore Kvarme (Trondheim, 17 de juny de 1972) és un exfutbolista noruec, que jugava de defensa.
Es va incorporar al Rosenborg BK el 1991, des del modest Utleira. Va jugar sis anys al club, en els quals va guanyar la Tippeliga en cinc ocasions. A la tardor de 1996 anava a fitxar pel Stabæk, però es va avançar l'anglès Liverpool FC. Va militar tres anys al club de la Premier League, abans de passr el 1999 a l'AS Saint-Étienne. Va arribar a ser capità del conjunt francès. Posteriorment, va romandre tres anys a la Reial Societat, on va assolir un subcampionat de Lliga.
Després d'una breu estada per França, retorna al Rosenborg el 2005, fins a la seua retirada al juny de 2008.
Kvarme va ser internacional noruec en una ocasió.

## Referències

* 1 2 fotball.aftenposten.no
* 1 2 fotball.no
# Casa al carrer Muralla de Sant Antoni, 81 (Valls)

La Casa al carrer Muralla de Sant Antoni, 81 és una obra de Valls (Alt Camp) protegida com a Bé Cultural d'Interès Local.

## Descripció

Casa entre mitgeres situada al carrer Muralla de Sant Antoni. És un edifici de Quatre altures, planta baixa i tres pisos. La façana és molt austera, caracteritzada per la simetria dels vans. Les finestres balconeres es troben emmarcades per cornises motllurades. La planta baixa es diferencia pel trencament de la simetria amb dos grans arcs rebaixats. Els dos mostren restes de pintures, indicant una anterior ús comercial.
La façana presenta despreniments en l'arrebossat i incrustacions de ciment mostra de les diferents consolidacions austeres que s'han realitzat.

## Referències

* 1 2 «Casa al carrer Muralla de Sant Antoni, 81». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 novembre 2017].
# Casa al carrer Mulleres, 32 (Olot)

La casa al carrer Mulleres, 32 d'Olot (Garrotxa) és una obra inclosa a l'Inventari del Patrimoni Arquitectònic de Catalunya.

## Descripció

És una casa de planta rectangular amb dues crugies. Disposa de planta baixa amb una porta petita al costat dret de l'edifici, dos pisos superiors més i unes golfes. El teulat és a dues aigües amb els vessants vers les façanes principals. El més important d'aquesta casa és la seva decoració: la planta baixa està estucada, amb un petit motiu floral esgrafiat, situat entre dues finestres. Entre els balcons dels pisos superiors també hi ha unes grans paneres amb flors, dins un rectangle cadascuna. La façana és verda i els esgrafiats són blanquinosos.

## Història

La urbanització del carrer Mulleres va tenir lloc a la segona meitat del segle xix. Són cases amb alguns elements clàssics, però que donen pas a una arquitectura molt més historicista i eclèctica. Obres interessants d'aquest moment són la plaça de Braus, la urbanització de l'Horta del Carme, el Teatre o certes esglésies i capelles, encara que les obres més rellevants i de més envergadura són la plaça Clarà i el passeig de Barcelona. A algunes de les cases del carrer Mulleres intervingueren mestres d'obres importants com ara J. Salvat, J. Cordomí o E. Pujol.

## Referències

* 1 2 Text importat de: «Casa del carrer Mulleres, 32». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural. Llicència CC-0 [Importat: 23 setembre 2016] (Vegeu l'avís legal per a reutilitzacions).
# Prietržka

Prietržka és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1392.
# Keith Andrews

Keith Andrews fou un pilot estatunidenc de curses automobilístiques nascut el 15 de juny del 1920 a Denver, Colorado.
Andrews va ser campió de diverses modalitats de curses, i va córrer la Champ Car les temporades 1955-1957 incloent-hi la cursa de les 500 milles d'Indianapolis de 1955-1956.
Keith Andrews va morir el 15 de maig del 1957 a un accident preparant la cursa a Indianapolis, Indiana.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1955 | 31 | 28 | 136.049 | 28 | 20 | 120 | 0 | Encesa |
| 1956 | 89 | 20 | 142.976 | 13 | 26 | 94 | 0 | Virolla |
| Totals | Totals | Totals | Totals | Totals | Totals | 214 | 0 | |
| Curses | 2 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 0 |
| Retirades | 2 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Keith Andrews va participar en 2 curses de F1, debutant al Gran Premi d'Indianapolis 500 del 1955.

### Palmarès a la F1

* Participacions: 2
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0